เน็กซัส 7 (รุ่นปี พ.ศ. 2555)

| --- | --- |


ผู้พัฒนา: กูเกิล, เอซุส
ผู้ผลิต: เอซุส
ตระกูล: กูเกิล เน็กซัส
ชนิด: แท็บเล็ตคอมพิวเตอร์
รุ่นที่: รุ่นที่ 1
วางจำหน่าย: 13 กรกฎาคม พ.ศ. 2555 (ในประเทศออสเตรเลีย และสหรัฐอเมริกา)
ยกเลิก: รุ่น 8 จิกะไบต์ (ตุลาคม พ.ศ. 2555)
หน่วยขาย: 4.5–4.6 ล้านเครื่อง (ในปี พ.ศ. 2555)
ระบบปฏิบัติการ: แอนดรอยด์ 4.2.2 (เจลลีบีน) ; ปล่อยอัปเดตเมื่อ 12 กุมภาพันธ์ ค.ศ. 2013 (2013-02-12)
พลังงาน: แบตเตอรีลิเทียม-ไออนพอลิเมอร์ แบบฝังในเครื่อง 4,325 มิลลิแอมแปร์ต่อชั่วโมง 16 วัตต์ต่อชั่วโมง
ชิพ: อินวิเดีย เทกรา 3 ที30แอล
หน่วยประมวลผล: 1.2 จิกะเฮิรตซ์ (1.3 จิกะเฮิรตซ์ สำหรับการใช้งานแบบซิงเกิลคอร์) ควอดคอร์ คอร์เท็กซ์ เอ-9 พร้อมหน่วยความจำแคช 1 เมกาไบต์
ความจุ: 8, 16, หรือ 32 จิกะไบต์
หน่วยความจำ: 1 จิกะไบต์ ดีดีอาร์3แอล
การแสดงผล: 7 นิ้ว วัดตามแนวทแยง จอไอพีเอส แอลซีดี จอสัมผัสอัตราส่วน 16:10  ดับเบิลยูเอกซ์จีเอ 1280×800 พิกเซล (216 พิกเซลต่อนิ้ว), สัมผัสพร้อมกันได้สูงสุด 10 จุด, องศาการมองเห็น 178 องศา  จอป้องกันรอยขีดข่วนคอร์นิง ฟิตกลาส
กราฟฟิก: 416 เมกาเฮิรตซ์ ทเวลฟ์คอร์ อินวิเดีย จีฟอร์ซยูแอลพี
ระบบเสียง: เอ็มพี3, ดับเบิลยูเอวี, อีเอเอซี+, ดับเบิลยูเอ็มเอ
การรับเข้า: เครื่องวัดความเร่ง, ไจโรสโคป, เซนเซอร์, จีพีเอส, เครื่องวัดอำนาจแม่เหล็ก, ไมโครโฟน
กล้อง: กล้องหน้า 1.2 ล้านพิกเซล  บันทึกวิดีโอ เอชดี (720p)
การเชื่อมต่อ: รูหูฟัง 3.5 มิลลิเมตร, บลูทูธ 3.0, วายฟาย (802.11 b/g/n ที่ 2.4 จิกะเฮิรตซ์), เอ็นเอฟซี, ไมโครยูเอสบี 2.0, ด็อคกิงสเตชัน  รุ่นรองรับเครือข่าย: เอชเอสพีเอ+
บริการออนไลน์: กูเกิล เพลย์
มิติ: สูง 198.5 mm (7.81 in)   กว้าง 120 mm (4.7 in)   หนา 10.56 mm (0.416 in)
น้ำหนัก: 340 g (12 oz)
รุ่นต่อไป: เน็กซัส 7 (รุ่นปี พ.ศ. 2556)
บทความที่เกี่ยวข้อง: คินเดิลไฟร์, คินเดิลไฟร์ เอชดี, นูกแท็บเล็ต, นูกเอชดี, ไอแพด (รุ่นที่ 3), ไอแพด มินิ, แบล็คเบอร์รี เพลย์บุ๊ก, ไมโครซอฟท์ เซอร์เฟซ
เว็บไซต์: www.google.com/nexus/7/
เน็กซัส 7 (อังกฤษ: Nexus 7) เป็นแท็บเล็ตคอมพิวเตอร์ ได้รับการออกแบบและวางขายโดยกูเกิล ร่วมกับเอซุส โดยเป็นแท็บเล็ตเครื่องแรกในรุ่นของกูเกิล เน็กซัส ซึ่งเป็นตระกูลของรุ่นที่ใช้ระบบปฏิบัติการแอนดรอยด์ และจะใช้ระบบที่จะไม่ได้รับการปรับแต่งใด ๆ จากผู้ผลิต เน็กซัส 7 นั้นมีหน้าจอกว้าง 7 นิ้ว วัดตามแนวทแยง, ใช้หน่วยประมวลผล อินวิเดีย เทกรา 3 ควอดคอร์, แรม 1 จิกะไบต์ และ หน่วยความจำภายใน 8, 16 หรือ 32 จิกะไบต์ รวมไปถึงระบบไวไฟ และการเชื่อมต่อเอ็นเอฟซี โดยมีแหล่งรวบรวมความบันเทิงและโปรแกรมบน กูเกิล เพลย์ ซึ่งมีทั้งโปรแกรมประยุกต์, หนังสืออิเล็กทรอนิกส์, รายการโทรทัศน์, ภาพยนตร์ (Play Movies), เกม (Play Game) และเพลง (Play Music) ปัจจุบันในประเทศไทย(พ.ศ. 2557)สามารถใช้บริการหนังสืออิเล็กทรอนิกส์,ภาพยนตร์และเกมได้แล้ว ยกเว้นแต่รายการโทรทัศน์และเพลงเท่านั้น 
แท็บเล็ตเน็กซัส 7 เป็นอุปกรณ์รุ่นแรกที่ออกวางขายพร้อมกับระบบปฏิบัติการแอนดรอยด์ 4.1 ที่มีชื่อว่า "เจลลีบีน"
งานออกแบบเน็กซัส 7 เริ่มต้นเมื่อเดือนมกราคม พ.ศ. 2555 หลังจากการประชุมระหว่างผู้บริหารของบริษัทกูเกิล และเอซุส ในงานอินเตอร์เนชันแนลซีอีเอส (International CES) โดยรูปแบบและดีไซน์นั้นจะคล้ายกับแท็บเล็ตเอซุส อีแพด มีโม เอ็มอี370ที (Eee Pad MeMO ME370T) ที่เปิดตัวในที่ประชุม ตามแผนจะมีการพัฒนาและผลิตภายใน 4 เดือน และจะกำหนดราคาอยู่ที่ 199 ดอลลาร์สหรัฐ ซึ่งการผลิตเน็กซัส 7 นั้นเริ่มต้นขึ้นในเดือนพฤษภาคม พ.ศ. 2555 และเปิดตัวในงานกูเกิลไอโอ ซึ่งเป็นงานนัดพบและประชุมนักพัฒนาประจำปีของกูเกิล ต่อมาในวันที่ 27 มิถุนายน พ.ศ. 2555 ได้มีการเปิดให้สั่งซื้อล่วงหน้าผ่านกูเกิล เพลย์ และวางขายในช่วงกลางเดือนกรกฎาคม ในประเทศออสเตรเลีย, ประเทศแคนาดา, สหรัฐอเมริกา และสหราชอาณาจักร และวางขายเดือนสิงหาคมในประเทศฝรั่งเศส, ประเทศเยอรมนี และประเทศสเปน ต่อมาในเดือนตุลาคม กูเกิลได้เพิ่มรุ่น 32 จิกะไบต์ที่รองรับเพียงวายฟาย และรุ่นรองรับ 3 จี เอชเอสพีเอ+
เน็กซัส 7 ได้รับการวิจารณ์ในเชิงบวกจากนักวิจารณ์ทางด้านเทคโนโลยี ในเรื่องของฮาร์ดแวร์ที่มีคุณภาพและมีประสิทธิภาพเมื่อเปรียบเทียบกับเรื่องของราคาที่มีความคุ้มค่า ส่วนด้านตรงข้ามก็มีทั้งการที่ไม่สามารถเชื่อมต่อเครือข่ายได้ และการที่ไม่สามารถเพิ่มหน่วยความจำภายนอกได้ หลังจากนั้น เอซุสได้ออกมาอธิบายว่า ได้ตัดสินใจละเว้นเรื่องกล้อง ให้เหลือเพียงกล้องหน้าที่มีความละเอียดน้อยสำหรับเพียงสนทนาผ่านวิดีโอ ส่วนกล้องหลังนั้นจะไม่มีในรุ่นนี้ เน็กซัส 7 ได้รับความสำเร็จในระดับหนึ่ง ด้วยยอดขาย 4.5–4.6 ล้านเครื่องในปี พ.ศ. 2555 และได้รับ 2 รางวัลจาก นิตยสารที 3 (T3) ในปี พ.ศ. 2555 โดยได้รับรางวัล "อุปกรณ์ยอดเยี่ยมแห่งปี" (Gadget of the Year) และ "แท็บเล็ตยอดเยี่ยมแห่งปี" (Tablet of the Year) และรางวัล "โทรศัพท์มือถือและแท็บเล็ตยอดเยี่ยมแห่งปี" ในงานโมบายล์เวิลด์คองเกรส ปี พ.ศ. 2556 เน็กซัส 7 นั้นมีลักษณะคล้ายกับ แอมะซอน คินเดิลไฟร์, บารนส์แอนด์โนเบิล นูกแท็บเล็ต และแอปเปิล